Thieme-Becker

Thieme-Becker er den mest brukte forkortelsen på det tysksproglige kunstnerleksikonet med tittelen Allgemeines Lexikon der Bildenden Künstler von der Antike bis zur Gegenwart. Leksikonet ble startet av Ulrich Thieme og Felix Becker, og efterhvert utvidet med Hans Vollmers Allgemeines Lexikon der bildenden Künstler des XX. Jahrhunderts.

 Thieme-Becker 
Thieme-Becker utkom i 37 bind mellom 1907 og 1950; først ved Wilhelm Engelmanns forlag, derefter ved E. A. Seemann i Leipzig. Leksikonet omfatter  kunstnerbiografier«Das Projekt: Vom Thieme-Becker zur Künstlerdatenbank», De Gruyter, besøkt 2. november 2011. som har blitt skrevet av om lag 400 kunsthistorikere. Oppføringene inneholder informasjon om kunstnernes bakgrunn, utdannelse, arbeid, hovedverk og utstillinger. Henvisninger til videre lesning er også inkludert.

 Historie 
Sammen med Felix Becker begynte Ulrich Thieme i 1898 med forarbeidene til leksikonet. De fikk ingen statlig eller akademisk finansiell støtte, antakelig fordi Thieme ønsket å finansiere leksikonet ut av egen lomme. Den opprinnelige planen var å gi ut et 20-binds verk i løpet av tolv år, som kunne presentere de nyeste kunstnerspirene på en «rask, troverdig og oversiktlig» måte.H. Ladendorf, i: Festschrift Hans Vollmer, Leipzig 1957, s. 5.

I 1907 utkom det første bindet (Aa – Antonio de Miraguel). Efter det fjerde bindet (1910) trakk Felix Becker seg tilbake på grunn av sykdom. I 1911 begynte Seemann Verlag å gi ut leksikonet. Thieme redigerte alene bind 5 (1911, Brewer –) til bind 13 (1920, – Gibus). Vanskelighetene som oppsto under første verdenskrig, nevner han i forordet til bind 13. Thieme døde 1922, hvorpå Fred C. Willis midlertidig tok over som redaktør. Han ga ut bindene 14 og 15. I 1923 ble Hans Vollmer redaktør for leksikonet. Han hadde arbeidet i leksikonets redaksjon siden første bind (1907), og forble redaktør frem til leksikonets siste bind (37) i 1950.For en grundig presentasjon av leksikonets historie og dets forløper, se: H. Ladendorf i: Festschrift Hans Vollmer, Leipzig 1957, s. 1–16 og «Das Projekt: Vom Thieme-Becker zur Künstlerdatenbank», De Gruyter, besøkt 2. november 2011.

 Vollmer 
Thieme-Becker ble på 1950-tallet utvidet med Hans Vollmers Allgemeines Lexikon der bildenden Künstler des XX. Jahrhunderts, som utkom i seks bind fra 1953 til 1962 på forlaget E. A. Seemann i Leipzig. 

Både Thieme-Becker og Vollmer finnes i en studieutgave utgitt av Deutscher Taschenbuch Verlag (dtv) i 1992. Våren 2008 gav forlaget E. A. Seemann ut et ikke-utvidet opplag av de eldre Thieme-Becker-Vollmer-utgavene (tilsammen 43 bind, 1907–1962) på DVD, med rundt  kunstnerbiografier.Thieme, Becker. Allgemeines Lexikon der Bildenden Künstler von der Antike bis zur Gegenwart. zusammen mit Vollmer: Allgemeinem Lexikon der bildenden Künstler des XX. Jahrhunderts. Leipzig 2008, ISBN 978-3-86502-177-9.

 Litteratur 
 George, Magdalena (red.). Festschrift Hans Vollmer. Aus Anlass seiner fünfzigjährigen Tätigkeit als Mitarbeiter und Herausgeber des Thieme-Becker Allgemeines Lexikon der bildenden Künstler von der Antike bis zur Gegenwart. E.A. Seemann, Leipzig 1957.

 Referanser 

 Eksterne lenker 
 Henvisning til eftertrykket til Thieme-Becker/Vollmer 

Kategori:Tyskspråklige oppslagsverk